ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
14 ต.ค. 2558

สรุปตลาดภาคเช้า
ตลาดภาคเช้าปรับตัวเพิ่มขึ้น  สวนทางกับทิศทางของตลาดรอบบ้าน โดยได้ปัจจัยหนุนจากมาตรการกระตุ้นเศรษฐกิจจากประชุม ครม. วานนี้หนุน ขณะที่ตลาดเอเชียถูกความกังวลต่อภาวะเงินฝืด หลังจากจีนรายงาน CPI เดือน ก.ย. ต่ำกว่าคาด ปิดภาคเช้าดัชนีปิดที่ระดับ 1,409.76 จุด บวก 3.07 จุด ด้วยมูลค่าซื้อขาย 1.6 หมื่นล้านบาท
แนวโน้ม ภาคบ่าย
คาดดัชนีจะทรงตัวในแดนบวก จากโมเมนตัมทางเทคนิค หลังจากสามารถยืนได้เหนือระดับ 1,400 จุด ซึ่งเป็นแนวรับหลักทางจิตวิทยา สำหรับประเด็นเด่นที่เข้ามาในภาคเช้าคือ การรายงานยอดส่งออกรถยนต์ เดือน ก.ย. ที่เพิ่มขึ้นโดดเด่น แนะนำเก็งกำไรหุ้นกลุ่มยานยนต์ โดยเลือก SAT เป็น Top Pick ของกลุ่ม
วิเคราะห์ทางเทคนิค
VTE ราคาปิด 3.64 บาทแนวรับ 3.60 บาท แนวต้าน 3.80, 3.90 บาทแนว cut loss หากใกล้จะหลุด 3.54 บาท
กราฟ VTE ปรับตัวลงสู่ระดับ Oversold ในเครื่องมือระยะสั้นอย่าง Stoch ที่ 20% แต่ MACD กลับเกิด Divergence และมีแนวโน้มของการชี้ขึ้น ขณะที่แท่งเทียนดีดตัวเป็น Engulfing ซึ่งหากผ่าน 3.66 บาทจะเกิดเป็นรูปชายธง และยืนยันการขึ้นรอบใหม่  แนะนำเก็งกำไรตามน้ำ
เด็กแนว
TFI  ถ้าตามข่าวล่าสุดมีแพลมออกมาว่าเสี่ยน้ำเมาแอบดอดเข้าเจรจาซื้อหุ้นบริษัท  หวังนำไปทำพลังงาน ซึ่งถือว่าเป็นไปตามแผนงานเดิมของไทยฟิลม์ที่มีเป้าหมายทำโซลาร์ฟาร์มแถบโคราชมาตั้งแต่ปีก่อน  ถ้ามีการจับมือจริงถือเป็นเรื่องดีแน่ ขณะที่ธุรกิจเดิมด้านแผ่นฟิลม์ได้อานิสงส์ราคาผลิตภัณฑ์พลาสติกราคาตกต่ำทำให้ประหยัดต้นทุนส่งผลต่ออัตรากำไรในอนาคต เด็กแนว เคยตั้งข้อสังเกตว่า รมต. สมคิดได้ประกาศ 5 โครงการลงทุนขนาดใหญ่มูลค่า 2 แสนล้านบาท ซึ่งมีโครงการสำคัญอันหนึ่งคือเรื่องโรงไฟฟ้าขยะที่โคราช  อันนี้แหละทำให้นึกไปได้ว่า มีความเป็นไปได้หรือไม่ที่ TFI จะมีส่วนเข้าไปร่วมงานชิ้นนี้เราต้องมาจับตาดู เพราะบริษัทเข้าไปคลุกคลีกับจังหวัดนี้มาหลายปีน่าจะมีอะไรดีๆ ออกมาให้เห็น ดังนั้น จึงต้องจับตารอคอยข่าวดีที่จะออกมา  อย่าเก็บเงียบไว้อย่างนี้  
 
สำหรับโครงสร้างทุนที่มีขาดทุนสะสม 1.3 พันล้านบาท จากทุน 2 พันล้านบาท สามารถล้างออกได้ด้วยการลดพาร์เหลือ 0.25 บาท และหากมีการเพิ่มทุนขึ้นมาจากส่วนที่ยังไม่ได้เรียกชำระอีก 550 ล้านหุ้นจะทำให้มีส่วนทุนบวกขึ้นอีกบาน เพราะสามารถเพิ่มทุนได้ราคาสูง ส่วนกราฟเป็นสัญญาณซื้อเล็กๆ ในแท่งเทียน และ Storh กวักมือเรียกแบบเก็งกำไร หากผ่าน แนว 1.28 ขึ้นไปได้ ยิ่งสูงยิ่งดี จะวิ่งแรงไปอย่างน้อย 1.38 บาท  เก็งกำไรมีวินัย ขอให้รวย